《咏陈叔阳际槎轩二首 其一》
明代·王嘉言

名因诗赋垂，家在薜萝丛。茅屋千帆过，星槎一水通。

烟含堤柳翠，波映夕阳红。堪比扬雄宅，爰清爰静同。

作者简介：王嘉言，字孔彰，号慎斋，沧州东光人。嘉靖三十七年（1558）举人，四十四年（1565）进士。选庶常，授浙江道监察御史。以得罪高拱迁通州知州，转任夔州府同知、泸州知府。后升礼部仪制司。又以忤尚书潘晟出知山东濮州。丁忧后悠游林泉二十余载，卒年七十，入祀乡贤。著有《四书讲义》《太史集》等。